LidanRubinov/Halacha-QA huggingface dataset:
שאלה: שמואל א : שאלה שמציקה לי כבר הרבה זמן. למדנו את ספר שמואל א באחד הקורסים במכללה. בשמואל א מסופר על אלקנה שהיו לו שתי נשים. האחת חנה והשניה פנינה. את חנה הוא לקח ראשונה ואחרי שהיא לא הביאה ילדים משותפים הוא התחתן עם פנינה. כלומר הוא רצה ילדים ולכן הוא נשא אישה שניה שפחות אהב. הכתוב אומר בפירוש שאת חנה אהב יותר. אז למה כשחנה מרת נפש הוא אומר לה: הלא אנוכי טוב לך מעשרה בנים? איך הוא לא אמר את זה לעצמו כשראה שאין לו ילדים מחנה? למה הוא לא יכל לומר לה: את טובה לי מעשרה ילדים ולכן אינני מתחתן עם אישה שניה שתביא לי ילדים ותזרה מלח במקום הכי כואב לך? איך הוא מצפה ממנה שדבר זה ינחם אותה אבל בשעת האמת דבר זה לא ניחם אותו? לא סתם אני שואלת את השאלה הזו. אני מגיעה מעולם טיפולי הפוריות (כשכבר יש לנו, ב"ה, ילד אחד) ועדיין הדבר מטריד את מנוחתי. אם השאלה מצטיירת כקנטרנית, חלילה, אשמח אם היא לא תפורסם אבל בכל זאת לקבל תשובה. המשך יום טוב,
תשובה: עיינתי בפסוקים וגם במספר פרשנים ולא מצאתי שאלקנה נשא תחילה את חנה ורק אח"כ את פנינה. גם לא מצאתי שהוא לקח את פנינה בגלל שלחנה לא היו ילדים. אם יש פירוש כזה, אפשר להבין שאדם ירצה ילדים בלי לפגוע באישתו האהובה שאין לה ילדים. לכן יקח אישה נוספת לא על חשבון האהבה לראשונה אלא כדי שיהיו לו ילדים. ראינו ששרה הציעה לאברהם את הגר, גם רחל הציעה את בלהה - שתיהן לא רצו שהאהבה אליהן תגרום לכך שלבעל לא יהיו בכלל ילדים.
שאלה: פרנסה: אני בחור בן 45 עובד 7 שנים בחברה בירושליים ולפני חצי שנה עברתי עם רעייתי לבאר שבע עקב קירבה למשפחתה. קרו במקום עבודתי הרבה תהפוכות.נודע לי ע"י רב גדול שהמנהלת שהיתה לי רצתה לפטר אותי ואז היה ארגון מחדש בחברה יש לי מנהל אחר, כמו כן במחלקה שלי היו שתי נשים וממש כל פעם שהייתי בקרבת אשה מסויימת הייתי חש ברע.בסוף נודע לי שהרב אמר להנהלה לפטר אותה. בקיצור נוצר מצב שהוא כאילו לטובתי ומצד אחד אני חש שעמדתי בנסיון של ייחוד ולא לדבר עם נשים מעבר לעבודה,אבל מצד שני יש בי עד היום חרדה לעבוד עם נשים בצוות כי זה יותר קשה מאשר לעבוד רק עם גברים או לעבוד ולעשות משימות לבד. כעת אני נוסע כל יום מבאר שבע לירושליים ועדיין חש שהקב"ה והרב אמנם כיוונו לטובתי אבל נשארתי אוהב לעבוד עבודה לא בצוות.ואני חש שגם איבדתי קצת את בטחוני העצמי. אינני יודע מה לעשות.אולי המחשבה שפיטרו בגללי זה יצר רע? ומה עם אותה מנהלת שבעבר רצתה לפטר אותי? אני סוחב קצת משקעים במקום הזה אבל עדיין נשאר בו. נוצרו אצלי כמה תובנות לגבי העבודה הזאת: 1)שאני מעדיף לעבוד באופן עצמאי גם אם זה בתוך צוות 2)שאני מעדיף סביבה של גברים 3)שאני מעדיף סביבת עבודה שקטה אני מבולבל, אני רוצה להצליח ואני חש שלפעמים מחשבות רעות פוגעות בבטחוני העצמי ובדימוי שלי. אולי הפתרון לעבור לעבודה שקטה יותר? אולי אני כעת כן נמצא במקום הנכון למרות שלא רצו בי בעבר? איך אוכל לעזור לעצמי. אני רוצה להצליח ויש לי ידע אך כעת אני גר בדרום הארץ מה עליי לעשות? לך כבוד הרב אציין שאני עוסק בביוטק
תשובה: בכל תחומי חיינו ישנן עליות וירידות, ובין השאר גם בתחום הפרנסה. המחשבה שהקב"ה משגיח בהשגחה מדוקדקת נותנת הרבה כוח. צריך להשתדל ולפעול אבל מאידך להבין שגם אם לא הצלחנו להשיג את מבוקשנו - הכל לטובתנו. פעמים שניתן להבין זאת מיד, ופעמים לאחר תקופת זמן. לכן אל תתן למחשבות רעות לנהל את חייך, ובע"ה תראה ברכה.
שאלה: שם לתינוקת: ברצוני לשאול על שם לתינוקת, אני לפני לידה ואני מעוניינת לקרוא לתינוקת נטע, נטע לי, שקד אודה לך על תשובה
תשובה: ב"ה, ה בשעה טובה! דני ארגמן
שאלה: מדידה בשבת?: כב הרב, תרסיס, שמיועד לצורך אסתטי (לא רפואי), שיש להתיזו 7 פעמים על הקרקפת, ע"מ להגיע לכמות חומר מסוימת. אין משמעות לדיוק בכמות, ואם מוסיפים מעט על המידה, לא נגרם כל נזק. האם מדובר במדידה האסורה בשבת?
תשובה: לשואל מדידה זה דבר מדוייק. מה שעושים בערך, זה לא נקרא מדידה ואין בו איסור. לכן אם אתה נותן כמה "שפריצים", לא מדייק אלא בערך ומוסיף קצת, אין כאן בעיה ומותר. אפי קיציס
שאלה: טיול בחו"ל לאחר שליחות: עוד חודש אני יוצאת לשליחות מטעם הסוכנות היהודית, למשך חודש. יש לי אופציה להארכת השהייה בחו"ל (לאחר זמן המחנה בו אדריך) על מנת לטייל, כאשר מחיר הכרטיס הוא אותו מחיר. מכיוון שהצעה זו מאוד מפתה, רציתי לשאול האם היא בכלל מותרת הלכתית. מדובר בזמן של שבוע- שבועיים שיוקדשו לטיולים בארץ בה אצא לשליחות. אשמח לתשובה מהירה! )
תשובה: יציאה לחו"ל לצמיתות, בימינו היא בוודאי דבר אסור. אולם כאשר יוצאים לזמן קצר, על מנת לחזור   יש בזה דעות בין האחרונים, אם עוברים בזה על איסור. יציאה בשליחות מטעם הסוכנות היא בוודאי דבר מותר. לכן, בצירוף כל זה, נראה שהארכת השהייה עבור טיול קצר   אין בה איסור. ורק מי שמחמיר על עצמו לנהוג במידת חסידות   לא יטייל. לכן, תוכלי להישאר, לטייל ולחזור בהקדם.
שאלה: בית מקולל?!?: אנחנו זוג נשוי עם שני ילדים קטנים. חתמנו חוזה קניה לדירה בבניין בן 4 דירות. הכניסה לבית הינה בעוד כחודשיים. לאחרונה נודע לנו שהבעלים הקודמים מכרו לנו את הדירה בגלל שהיו להם הרבה קשיים לאחרונה והם פנו לרב שאמר להם לעזוב את הבית בגלל שהוא מקולל. אנחנו משפחה חילונית מסורתית ואני מאמינה מכל הלב בקב"ה אבל מעולם לא פגשתי מושג של בית מקולל ביהדות וכל העניין נראה לי תמוה. הבית כבר רשום על שמינו ולא ניתן לבטל בשלב זה את העסקה. אנחנו נשמח לכל עצה, הסבר או הכוונה בנושא. האם יש ממה לחשוש ואיך ניתן להגבר על העניין? מראש בכבוד רב משפחת ק.
תשובה: גם אני לא נתקלתי  בבית מקולל  והאמת שגם לא  בבית מבורך  הברכה והקללה אינם קשורים לבית אלא במי שדר בו. ובכל זאת יש כמה דברים שטוב לעשותם לפני שנכנסים לבית חדש: א. חנוכת בית ב. לסייד את הבית. ג. ולקבוע מזוזות מהודרות. ברכה והצלחה.
שאלה: כפרה על זרע לבטלה: לכבוד הרב במהלך השנתיים האחרונות ביצעתי זרע לבטלה ללא ידיעה על איסור ביצוע דבר זה, וכעת שאני רואה שזה כמו "לרצוח" אני מרגיש מאוד רע עם עצמי. קראתי באתר כיפה שיש ללמוד תורה ולכן קראתי כמה פרקים מספר בראשית, האם ביצעתי תיקון לדבריי? או שאני צריך לעשות עוד משהו כדי לכפר על זאת? אשמח אם תתן לי תשובה לדבריי. על עזרתך!
תשובה: לשואל עיקר מה שעליך לעשות זה להפסיק. הרמב"ם כותב שמהותה של התשובה זה חרטה על העבר, קבלה לעתיד ווידוי. חרטה על העבר- כלומר להכיר בכך שזה אכן היה חטא ולהתחרט על מה שעשיתי. את זה אני קורא מדבריך שיש. קבלה לעתיד זאת החלטה שלא לחזור על זה שוב. וידוי - כלומר בוידוי שאנו אומרים בתפילה, להתכוון גם על חטא זה. מדובר על וידוי שאדם אומר בינו לבין בוראו, בשקט. מעבר לכל זה, צריך אכן להתחזק ברוחניות על מנת שלא ליפול שוב - תפילה, לימוד תורה וכד. אם אכן אינך חוזר לכך, אינך צריך לחשוש יותר, כיון שזה עיקרה של התשובה. אפי קיציס
שאלה: בשר בכלי חלבי: טיגנתי חזה עוף במחבת בשרית שאינה בת יומה. ראשית, מה דין השניצלים? שנית, מה הדרך להכשרת המחבת?
תשובה: אינני מבין מה הבעיה בטיגון עוף במחבת בשרית.
שאלה: השם רביד: רציתי לשאול לגבי השם רביד לבת, האם יש איזשהוא מקור לשם, והאם יש בעיה בשם זה?
תשובה: "רביד" פירושו תכשיט ששמים לצוואר, כמו בפסוק: " ויסר פרעה את-טבעתו מעל ידו, ויתן אתה על-יד יוסף  וילבש אתו בגדי-שש, וישם רבד הזהב על-צוארו" (בראשית פרק מ"א פסוק מ"ב). השם אינו מומלץ לבת, כי נטייתו הלשונית היא זכר. אוכל להמליץ על השמות "עטרה" או "עטרת" שיש להם משמעות דומה.
שאלה: שבת: רציתי לדעת האם מותר לי לגהץ לאבא שלי חולצה לפני שבת? אבא שלי הוא חילוני ואני יודעת שהוא יוצא עם החולצה הזאת בערב שבת אני דתייה.
תשובה: לשואלת מותר. הסיבה היא שאת אינך גורמת לחילול שבת. הרי עצם הלבישה אינה חילול שבת. גם אם הוא יוצא אח"כ ומחלל שבת, זה אינו קשור דווקא לבגד. הוא לובש את הבגד לפני החילול ואחריו, וכן יש לו בגדים אחרים. לכן גיהוץ הבגד על ידך אינו הגורם לחילול שבת. אדרבא, את מקיימת בכך מצוות כיבוד הורים.
שאלה: טבעת נישואין לגבר: אני עומד להתחתן בימים הקרובים, טבעת נישואין לבת זוגתי לעתיד כבר רכשתי. מכיוון ואני לא מתכוון לענוד טבעת נישואין אני מעוניין לדעת אם אני מחוייב לרכוש טבעת נישואין לעצמי?
תשובה: לשואל הגבר אינו חייב לענוד טבעת נישואין. (כמובן שבשעת החופה, האשה אינה נותנת לו טבעת). אמנם זהו מנהג יפה שרבים נהגו בו, כדי לסמל לאחרים וכמובן גם לעצמם, שהבחור "תפוש". אבל חיוב אין כאן. אפי קיציס
שאלה: תמונות בLCD בשבת.: יש לי LCD בבית. רציתי לשאול אם מותר שבשבת שהlcd יהיה דולק מלפני שבת במצב של מצגת תמונות של המשפחה שיעבוד נונ-סטופ עד צאת השבת שיהיה מוקרן אקווריום של דגים שגם פה אני מפעיל מלפני שבת מקובץ בזיכרון נייד. אוסיף ואומר שלא יהיה מצב של קול (אודיו). הרעיון הוא להשתמש במסך במקום תמונה על הקיר או אקווריום. האם מותר לעשות כן?
תשובה: לא ניתן לומר שזה אסור. מאידך זה לא מקובל ונראה תמוה.
שאלה: דרמה תרפיה: אני לומדת תנ"ך באופן די אינטנסיבי קרוב לעשר שנים במסגרות שונות ( השתתפות בחידונים, נח"ת, חוג תנ"ך ובעיקר לבד). התחלתי השנה תואר בחינוך מיוחד, והתחיל להתגבש אצלי רעיון של טיפול בילדים ( בעזרת דרמה תרפיה או בבליותרפיה) בשילוב אם דמויות מהתנ"ך. כלומר, ללמוד על דמות מסוימת, ( כמובן לא בגובה העניים) ומתוכה לעבור איזה שהוא טיפול. האם זה מתקבל מבחינה הלכתית?? ושאלה נוספת- מהי דעת ההלכה לגבי התערבות?
תשובה: אם הפעילות הזאת תביא את הילדים להכיר ולהעריך את דמויות התנ"ך תהיה בכך ברכה. צריך לתת את הדעת שלא יושגו חלילה תוצאות הפוכות (כפי שאת מציינת בעצמך) שדמויות וארועים גדולים וקדושים לא יתפסו באפן עממי ופשטני. לדוגמא, סיפור עקידת יצחק עלול ליצור אצל ילדים צעירים פחדים מההורים שלהם ואפילו פחד לא בריא מפני ד. בנושא  התערבות  להלן קישור לתשובה של הרב דב ליאור
שאלה: שם לבן: ביום שישי הקרוב ב"ה נחגוג ברית בשעה טובה אנו מתלבטים בין השמות זיו וכפיר. רציתי לדעת משמעות השמות וכו. ויום טוב
תשובה: עדיף כפיר להלן תשובות בנושא מהרב מישאל רובין על השם זיו על השם כפיר מזל טוב!
שאלה: מימון לומדי תורה מהקופה הציבורית: ההיתר ללומדי תורה להתפרנס מהקופה הציבורית הוא משום "עת לעשות לה הפרו תורתיך" (ש"ך כס"מ ועוד), היתר זה מובן כשמדובר במי שיש סיכוי שבהמשך ישמש כמורה הוראה ומחנך. אך כיצד ניתן לסמוך על היתר זה לצורך מימון 120,000 לומדי תורה ומעלה. במילים אחרות מה הבסיס להיתר ללמוד תורה ולא להתפרנס כשלמעשה המטרה היא רק לשבת וללמוד כל החיים ותו לא. כפי שמקובל לחשוב בציבור החרדי.
תשובה: אתה יכול להסביר לי בדברי הש"ך וכס"מ שאתה מצטט, את המושג "הפרו תורתך"? אם יש אדם פרטי (או הרבה אנשים פרטיים) שמוכן לשלם לאותם אנשים שמבקשים ללמוד תורה- האם יש בכך "הפרו תורתך"? ואם המדינה החליטה (גם אם זה כדי לרצות מפלגות שדואגות לכך) לתת כסף ללומדי תורה, האם זה בגדר "הפרו תורתך"? הרי המדינה מחליטה לתת כסף לכל מיני מטרות, ולא לכל המטרות אני מסכים, ובכל זאת המדינה נותנת כסף.
שאלה: שאלות סביב מסיק זיתים: אני מעלה את השאלה שוב, כי יתכן לאור בעיה טכנית הפעם הראשונה לא עלתה: מסקתי כ-70 ק"ג זיתים, מעצים שחלקם הפקר, וחלקם ביקשתי רשות. העצים אינם עורלה. את הזיתים אני מביא לבית בד בבעלות ובתפעול ערבים. ביקשתי ממנו להפעיל לי מכונה לבד והוא הסכים, אך הזהיר אותי כי תמיד יש שאריות ממכונות קודמות (שיש בהם חשש של ספק עורלה). שאלנו את הרב יואל פרידמן מהמכון, אם זה מותר, והוא אמר שכן, לאור העובדה כי מדובר בשאריות של רק "ספק עורלה". השאלה היא כזו: 1. השארתי את הזיתים במהלך הלילה אצל הערבי וקיבלתי את השמן בבוקר. יצויין כי הג ריקן שלי עמד בנפרד מל הג ריקנים האחרים בבית הבד, והוא אמר לי לפני ואחרי, שהוא עושה עשה את שלי לבד (יצויין כי הוא יכל להפסיד אותו בתור לקוח מראש, כשאמר לי שיש שאריות, וידע שיכול להיות שלא אעשה אצלו). האם ניתן לסמוך עליו, והשמן מותר? אציין כי מדובר בכמות גדולה של שמן (כ-12-14 ליטר, והרבה שעות עבודה). 2. שאלה שניה: כשהזיתים (ממינים שונים) היו אצלי בבית, הפרשתי כ-1 ק"ג מכולם, ורק תכנתי שהוא יהיה מעשר, עוד לא ברכתי עליו. לאחר שלקחתי לבית בד, נזכרתי בכמות שיש בבית, והודעתי שהיא תהיה המעשר. האם הזיתים מעושרים?האם צריך פעולה נוספת? מה לגבי מעשר שני? 3. בבית הבד, יש כבישה בחום של 50 מעלות בערך, האם קיימת בעיה של בישול עכו"ם או שזה לא נחשב בישול? מראש
תשובה: שו"ב, 1. איני יודע אם אפשר לסמוך על הגוי, אך מה שבטוח הוא שעדיף ללכת לבית בד של יהודי ולהיות שם בשעת אצירת השמן. ולגופם של דברים. ממ"נ נראה לי שהשמן מותר, שכן אם השמן מן הזיתים שלך בוודאי אינם ערלה, ואם הזיתים של הגוי אין חוששים לערלה כי בגוי בוודאי נחשב  פריש, ובפרט שאצל הגויים הזיתים שלהם אינם מניבים בתוך השלוש שנים. אמנם בעיקרון ייתכן שיהודי אחר הביא את הזיתים שלו והוא מגדל זנים של זיתים שמניבים תוך ג  שנים, אך נראה לי שלחשש רחוק אין חוששים. כמו כן בית בד מוכר שרבים עושים אצלו בד"כ לא יערבב זיתים, מכיוון שהוא צפוי לתביעות כספיות, בגלל טיב השמן ואיכות, על כן חזקה על אומן שלא מרע אומנותו. 2. שאלת השנייה אינה ברורה. כתבת שמסקת כ- 70 ק"ג זיתים שרובם הם הפקר ובחלק קבלת רשות. אני מבין שמזיתים אלו אצרת את השמן (בדרך כלל כ- 20  מן הזיתים). לאחר מכן עשית מעשר מ- 1 ק"ג ושאלתך האם הזיתים מעושרים. התשובה (אם אני מבין נכון את השאלה) היא שהמעשר לא חל מן הטעם הפשוט שאין מפרישים מן הזיתים אלא רק מן השמן. צריך גם לקחת בחשבון שההפקר פטור מתרומות ומעשרות, ונמצא שבשמן שלך יש בעיקר פטור וקצת חיוב. אך כיוון שזה שמן אפשר להפריש מיניה וביה כלומר מן השמן עצמו. לכן בעיקרון מה שהיה צריך לעשות זה להוציא קצת יותר מאחוז מכמות השמן החייבת. צריך לעשות חשבון כמה שמן יוצא (-כ- 20 ) מן הזיתים שקבלת רשות למסוק אותם ואינם הפקר. כיוון שזה קצת מסובך ובפרט שאינך יודע בדיוק את הכמויות אני מציע שתפריש קצת יותר מאחוז מן הכל, כלומר 1.2  מכל השמן. תאמר את נוסח הפרשת תרומות ומעשרות מסידור או מהנוסח של מכון התורה והארץ, ורק תוסיף בכל משפט  מן החייב שיש כאן  - למשל  העודף על אחד ממאה מן החייב  שיש כאן וכו  וכן  תשע מאיות מן החייב וכו   וכן על זו הדרך. 3. אין בעיה של בישולי עכו"ם בשמן (שו"ע יו"ד סי  קיד סעי  ז). בברכת התורה והארץ, יואל פרידמן
שאלה: חתונה באיסרו חג: האם ניתן לקיים חתונה באיסרו חג שבועות (ז בסיון תשע"ד)? החופה עצמה תתקיים בשעות הערב (יש להעריך אחרי 19:30) טל.
תשובה: במוצאי החג ממש אין להתחתן, משום חילול החג. אך ביום ובלילה שאחרי מוצאי החג אין שום מניעה (ז  סיוון הוא לפי רוב המסורות יום פטירתו של הבעל שם טוב הקדוש, כך שבוודאי זכותו תעמוד לכם להקים בניין עדי עד מלא שמחה ואהבה!). שיהיה במזל טוב!
שאלה: תנך: מדוע נענשו בני עלי
תשובה: לשואל בני עלי חטאו בכך שלקחו בחוזקה מבשר הקורבן חלקים שלא יועדו להם, ולפני הזמן שמותר להם. בכך ביזו את הקורבנות והמקדש וגרמו לעם להתרחק מהמשכן ומעבודת ה  בו. בכך חטאם היה גם בין אדם לחברו וגם בין אדם למקום. (בח מתוארים חטאים נוספים). אפי קיציס
שאלה: ללכת לשירותים בבית הספר: אני לומד בבית ספר שחלק גדול מהמורים בו לא נותנים לצאת לשירותים באמצע שיעור וזה מעצבן הרבה תלמידים, קראתי שיש איסורים לא להתפנות בזמן וגם שהרמב"ם אמר שזה מזיק לבריאות, זה נורא הלחיץ אותי! אני רוצה לדעת אם מותר לי להגיד למורים שזה אסור או שזה פגיעה בכבודם ואני צריך להמשיך להתאפק?
תשובה: לשואל א. מותר להעיר למורה, אבל בלי לפגוע בו. כמו כן לא ייתכן שהשיעור "יתבזבז" על ויכוח בין תלמיד למורה. לכן, אם המדיניות של המורה לא נראית לך, גש אליו בזמן פנוי, לבד או עם 2 חברים, בקש שיחה בנחת ותסביר את עמדתך. אם זה לא עוזר, אפשר לפנות למנהל וכד. אבל כל זה לא באמצע השיעור, אלא בנחת, בזמן רגוע. ב. הדרך הנכונה היא ללכת לשירותים בהפסקה, גם אם אינך צריך. אם היית בהפסקה, במהלך 40 דקות של שיעור לא תכנס למצב של התאפקות לחוצה. הבעיה מתחילה כשבהפסקה תלמידים רוצים לשחק, ובונים על כך שבשיעור ייתפנו. וזאת טעות. גם מה שכתוב בח מחייב אותנו להתפנות בזמן, ולא לבנות על הליכה באמצע השיעור. ג. צריך לזכור שכל יציאה מפריעה. כמו כן אינך לבד בשיעור. חשוב על כך שכמוך יש עוד עשרים והכיתה הופכת לטיילת, ואש אותם תלמידים שקשה להם להתרכז, ניזוקים. האם מותר לנו לפגוע בזולת ולהפריע לו ללמוד? סיכום - אם אלה הכללים של המורים, צריך להתכונן וללכת לפני השיעור, וכך תפתר הבעיה. גילוי נאות - גם אני כמורה, אינני מאפשר לצאת באמצע השיעור ודורש מתלמידי ללכת בהפסקה. אפי קיציס
שאלה: ביסוס האמונה: נניח שהיה התגלות וניתנה התורה, עדיין, אני יכול לבחור שלא לקיים את התורה?
תשובה: אנחנו מאמינים בבחירה חופשית. התורה כותבת:  ובחרת בחיים  (דברים ל  יט). אפשר לבחור בחיים, אפשר גם לבחור בהפך מהחיים. אתה חופשי לבחור את דרכך - רק זכור מה שאמר קהלת (יא  ט): שמח בחור בילדותיך ויטיבך לבך בימי בחורותך והלך בדרכי לבך ובמראי עיניך ודע כי על כל אלה יביאך הא-להים במשפט:
שאלה: עוף של רמי לוי: בעז"ה האם העוף הנמכר ברשת רמי לוי, של טל יסכה (או משהו דומה, שהיה לגבי הכשרות הזו שאלות לפני זמן מה) כשר בהשגחה רגילה או מהדרין? פיגא טבנס
תשובה: הל יסכה- רבה של אור יהודה החזיר את המהדרין. טל הל יסכה-רבנות קרית מלאכי, גם הוא מהדרין.
שאלה: כשרות: ב ה קניתי נענע טרייה מהסופר השכונתי אבל לא של חסלט. שטפתי אותה במים קרים. האם שטיפה זו מספיקה או שצריך משהו נוסף כדי למנוע כניסת חרקים למיניהם.
תשובה: הרב משה ויא בספרו בדיקת המזון כהלכה ח"א (עמ  328) כותב שעלי נענע מוחזקים בנגיעות גבוהה ואין להשתמש בהם ללא ניקוי ובדיקה יסודיים. ומוסיף שגם לאחר הבדיקה יתכן שלא נצליח לנקותם מכל החרקים, לכן הוא ממליץ על שני אופני שימוש: א. שוטפים היטב את העלים ומבשלים אותם בפני עצמם. מסננים דרך בד צפוף, ומשתמשים בתמצית. ב. שוטפים היטב את העלים ומבשלים אותם עם התבשיל כשהם נתונים בתוך כיס בד סגור היטב או עטופים ב"אל-בד" קשור היטב. אבל כאשר מדובר בנענע הגדלה בגידול מיוחד תחת פיקוח כשרות קפדני כדוגמת חסלט, מספיק לשטוף היטב את העלים תחת זרם מים חזק. יום טוב
שאלה: אמונה וזוגיות: אני רווקה חילונית בת 37 וחצי. מרגישה בתוכי כבר כמה שנים חיבור לדת (זה התחיל מתחושות קלות וגדל עם הזמן) ורוצה לעבור תהליך של חזרה בתשובה. עם זאת אני מאוד מאוד מפחדת. מפחדת ליפול בין הכיסאות ולהשאר לבד. אני יודעת שגילי ובואי מרקע חילוני, הם עובדות שיקשו עלי למצוא חתן דתי. מצד שני, קשה לי לראות את עצמי מתחתנת עם בחור חילוני. זה למעשה מה שהקשה עליי להתחבר עד כה והדבר התחדד לי לאחרונה. אני מאוד מפחדת להשאר קרחת מכאן ומכאן ולא יודעת מה לעשות. אשמח עצה.
תשובה: "מכון מאיר" הוא מסגרת לימודית לחוזרים בתשובה. לצידו מתקיים "מכון אורה" - לבנות. לומדים שם רווקים ורווקות, חלקם מבוגרים יותר. נראה שבחור חוזר בתשובה בן גילך, מתאים לך ביותר. את יכולה ללמוד במסגרת של הבנות או לכל הפחות לבקש להכיר בחור מבין הלומדים במכון. להלן קישור למכון אורה - כדאי שתדברי אתם. קישור למכון מאיר - כדי שתתרשמי בהצלחה!
שאלה: טיגון בשר בכלי חלבי: טיגנתי חזה עוף במחבת חלבית שאינה בת יומה. ראשית, מה דין השניצלים? שנית, מה הדרך להכשרת המחבת?
תשובה: המאכל מותר באכילה, משום שלאחר עשרים וארבע שעות הטעם החלבי שבלוע במחבת נפגם. לגבי המחבת, הדבר תלוי בכמות השמן שבה טוגן המאכל, אם היה הרבה שמן אפשר להסתפק בהגעלה בלבד (באופן שיכניס את הכלי לתוך כלי אחר שבתוכו יש מים רותחים). אך אם כמות השמן היתה קטנה, צריך ללבן באש. יום טוב
שאלה: הכשרת צלחות מפורצלן: בטעות השתמשנו בצלחת פורצלן בשרית לאוכל חלבי. האם ניתן להכשירה?
תשובה: לא כל שימוש מטריף את הכלי. צריך לדעת בדיוק מה נעשה עם הכלי כדי להכריע.
שאלה: לדאוג לעצמי ולספר על עצמי ולא להיות אנוכי: אם אני דואג לעצמי האם אני אנוכי? כי אני לא רוצה להיות אנוכי אם אני מספר על עצמי האם אני אנוכי? כי אני לא רוצה להיות אנוכי השאלה השנייה תיאורטית כי אני לא מספר על עצמי אבל אני קורא סיפורים על אנשים שמספרים על עצמם אשמח לקבל תשובות מכבוד הרב ושיהיה לכבוד הרב לילה טוב
תשובה: יסוד ההלכה בנושאים האלה הוא בדיוק הפוך. יסוד ההלכה הוא "שלך קודם לשל אחרים", ומותר לו לאדם אפילו להקדים את הדאגה לעצמו מדאגה לאחרים. ההלכה הזו לא יוצרת אנשים אנוכיים. להפך, היא כל כך מפוכחת וחכמה. היא נובעת גם מהעובדה שדווקא כאשר האדם מכיר בצרכים שלו עצמו   הוא יכול להיפתח ולהרחיב מעגלים, ולכלול בתוך המילה "עצמו" את כל הסובב אותו. מותר לאדם גם לספר על עצמו. כדאי לו להמעיט בכך, כי זה לא טוב גם לו, וגם אחרים לא כל כך מעוניינים לשמוע דווקא עליו, ואם הוא רוצה שיישארו לו חברים שישמחו לדבר איתו   הוא צריך להתחשב גם בזה.
שאלה: מהי אמונה?: מה זה אמונה? קראתי באחד מהשאלונים שלכם שזה דבר שהוא מעל הרגש והשכל,אבל מהזה? איך זה קורה?? ואיך מסבירים דבר כזה מבחינה מדעית? אשמח אם תענו לי, :)
תשובה: שאלת שאלה יפה וחשובה,ובאמת הרבה אנשים מבינים בצורה לא נכונה את המושג אמונה. מהי אמונה? ומה ההבדל בין אמונה ל ידיעה? אלו הדברים שכותב במאמרי הראי"ה שציטטת, " האמונה אינה לא שכל ולא רגש, אלא גילוי עצמי היותר יסודי של מהות הנשמה, שצריך להדריך אותה בתכונתה. וכשאין משחיתים את דרכה הטבעי לה, איננה צריכה לשום תוכן אחר לסעדה, אלא היא מוצאה בעצמה את הכל. בעת החלש אורה, אז בא השכל והרגש לפנות לפניה דרך. וגם אז צריכה היא לדעת את ערכה, שלא משרתיה השכל והרגש הם הנם עצמותה. וכשתהיה קבועה באיתן מושבה, אז יצליחו השכל והרגש בפינוי הדרך ובהמצאת האמצעים השכליים והמוסריים המסקלים את המכשולים מעל דרכה." ונסביר את הדברים, ישנם אנשים שחושבים בטעות שאמונה היא ההפך מידיעה, ידיעה זה משהו מדעי, דבר שאפשר להוכיח, לעומת האמונה שזה משהו שאינו מוכח ולא ברור, ואנחנו מרצוננו או בגלל חינוך טוב שקיבלנו אנחנו בוחרים להאמין. אנחנו מכריעים את הספק על פי רצוננו. אמנם זו טעות, אז מהי אמונה? אומר לנו הרב " גילוי עצמי היותר יסודי של מהות הנשמה " מהות הנשמה שלנו שהיא תמיד משתוקקת לרבש"ע, לשוב למקור שלה. המהר"ל מסביר שאמונה זו דבקות עצומה בה  יתברך, וזה משלים את דברי הרב. בעצם, כדי להגיע לאמונה, אדם צריך לחשוף את הנשמה שלו, לחפור בתוכו ולגלות את ההשתוקקות שבתוכו לרבש"ע. וזה בעצם דברי הרב לגבי תפקידם של השכל והרגש, הם אינם "אמונה", אך הם עוזרים לאדם להגיע לידי אמונה, לחשוף את האמת הפנימית שבו. ע"י שאלות פילוספיות והמסורת שעוברת מאב לבן, וקיום מצוות בשמחה, והתבודדות במחשבות על מהות החיים, אדם יכול להגיע לאמונה. לדוג  קח את העלון של "ראש יהודי" המחולק בבתי הכנסת מידי שבת, שים לב שבסיפורי מאחורה על החוזרים בתשובה, הם תמיד מספרים שהם הרגישו שיש משהו עמוק יותר מהחיים שלהם, הם הרגישו צורך לחפש. בעולם המדעי, יש לזה דוגמא דומה. לפני מספר רב של שנים היה פסיכולוג בשם פרוייד, שיטתו בפסיכולגיה היא שיטה מרכזית מאוד. פרוייד, גילה שיש לאדם "תת-מודע" משהו שהוא לפני השכל והרגש שלו, משהו פנימי בתוכו שמכוון אותו בבחירותיו. פרוייד עצמו, הבין שאותו "תת-מודע" יסודו זה תאוות גדולות, יכול להיות שפרוייד פגש את "היצר הרע שבאדם" היצר הרע הוא איננו מלאך שעומד על הכתף של האדם ומשכנע אותו לחטוא, כמו שרואים בסרטים אלא כח פנימי חומרי שנמצא באדם ושואף לתאוות של עולם החומר. בניגוד אליו יש את היצר הטוב, שוב לא מלאך אלא כח פנימי, הנשמה, שהיא דוחפת אותו לטוב, ולהשתוקקות לבורא העולם. מקווה שעזרתי, מוזמן בשמחה לשאול עוד, אלעד gasner inn.co.il
שאלה: אכילת לחם בסוכות: לכב הרב חג הסכות עבר לא מזמן ורציתי לשאול כמה שאלות שהתעוררי בי. לדאבוני לא הייתה לנו סוכה מאחר שלא היה לנו מקום הראוי לבנותה. עקב כך, מאחר ויש חיוב בלילה הראשון לאכול כזית בסוכה, קידשנו בסוכת בית הכנסת, אכלנו כזית, בירכנו ברכת המזון והלכנו לביתנו להמשך הסעודה. בבית שוב פעם קידשנו, אכלנו לחם ובירכנו. השאלה שלי היא האם באמת חייבים לקדש שוב גם בבית (כי כבר קידשנו בסוכה) או שאפשר ישר לבוא ולאכול? וכן, האם אפשר אח"כ לאכול בבית לחם (כי כבר עשינו את החייב בסוכה) או שזו צריכה להיות סעודה ללא לחם? שאלה נוספת נוגעת להמשך החג. שמעתי שאם אוכלים לחם אז רק בסוכה. מה לגבי שבת, האם יש הקלה לעשות סעודות שבת בבית עם לחם? או שגם פה אני חייב סוכה? ומה לגבי אמצע השבוע, האם אני נחשב אנוס בכך שאין לי סוכה או שאני חייב להימנע בכל ימי חול המועד מלאכול ארוחות עם לחם. אציין שהדבר קשה שכן הלחם הוא מרכיב כמעט בכל ארוחה שאני נוהג לאכול. אפילו פסטה פיצה מזונות בכמות סנדוויץ הכל הרי בעייתי. מראש.
תשובה: אתה לא אנוס. יש סוכות ביישוב שלך, אתה יכול לאכול בסוכה ציבורית או פרטית, אצל שכנים וכד  אפשר גם לנסוע לקרובי משפחה שיש להם סוכה. אין לאכול לחם וגם לא מזונות מחוץ לסוכה. לכן בסעודה שיש חובה לאכול לחם (חג ושבת) צריך לאכול אותו בסוכה. כל אכילת הלחם צריכה להיות בסוכה. לכתחילה ראוי לאכול אכילת קבע בסוכה. אבל אפשר לאכול מאכלים שאינם לחם ולא מזונות (בשר ודגים, גבינה, פירות וירקות, מוצרים מקמח תירס או קמח תפו"ד - ללא גלוטן) ללא סוכה.
שאלה: נושא מורכב:.אני בחורה בת 19. וישלי קשיים בלפתח זוגיות עם גברים לא משנה כמה אני מנסה אני אכשהו לא מחזיקה מעמד יותר מדיי.ישלי בעיות בלבטוח בגברים ולהאמין בהם ובמיוחד להשאר איתם למשך זמן. לפני 3 שנים קרה לי את המקרה הכי גרוע שיכול לקרות לאישה ואני תוה ה אם זאת הסיבה למצב כמו שהוא עכשיו.ואולי ההשלכות לא מפסיקות לבוא.אני מרגישה שחסר לי ממש את מה שנקרא אהבה וחצי שני.אני רואה מסביבי אנשים תפוסים נשואים ובמערכות יחסים ואני מרגישה כאילו כולם זכו ואני לא,כאילו לא מגיע לי. אז אני מעדיפה לפנות לרבנים ולאנשי דת מאשר ל קוראי קלפים ואנשים שעוסקים בעבודה זרה. אתה חושב שיש לי סיכוי למצוא זיווג הגון ולהיות מאושרת? ואם יש משהו שאני צריכה לעשות או לשנות בעצמי כדי לגרום לזה לקרות אני ישמח לדעת מראש.
תשובה: כפי שתיארת, עברת דברים קשים והם מפריעים עכשיו. עליך לפנות לטיפול אצל גורם מקצועי שבעזרתו תוכלי לפרק את המתח והכאב שהצטבר. לאחר מכן בעז"ה תמצאי את הזיווג המיוחד שלך ויחד תחיו באושר! בהצלחה!
שאלה: גן החי בשבת: נשאלו פה מספר שאלות האם מותר ללכת לגן החי בשבת כשיש שומר בשער והכרטיסים נקנים מראש. לא התקבלה תשובה ברורה אלא חילוקי דיעות ועדיין לא הבנתי האם מותר או אסור. אודה על תשובתך.
תשובה: מותר
שאלה: קירוב הבעל לשמירת טהרת משפחה: כבוד הרב פניתי אליך לפני יומיים בנושא שמירת טהרת המשפחה לקראת נישואיי הקרבים וביקשת שאתקשר ביום שני לאחר השעה 13:00, לא הספקתי להתקשר ורציתי לדעת באילו שעות בדרך כלל ניתן להתקשר אליך ותהיה פנוי לשיחה. ב
תשובה: ב"ה, תמיד אפשר לשלוח הודעה ולשאול מתי אני פנוי. היום אפשר אחרי 16:10. דני ארגמן 052-7710491